 Gaboose mar uu la hadlaayay laanta afka Somaliga ee BBC, waxaanu hadalkiisa ku bilaabay sidan Arintan la leeyahay xubnaha ayaa dadka lagala baxaa oo dad kale ayaa loo iibiyaa, xubnahan kalyaha iyo beerku waxay ku yaalaan dhanka dhabarka oo waa xubno waaweyn, waxa ku xidhan xidada ugu muhiimsan xididada jidhkeena, maadaama oo ay labaduba yihiin kuwo wax sifeeya, mid sun sifeeya iyo mid kaadida inoo safeeyaba, markaas in halkaas loogu tago oo xididadaas oo dhan la jarjaro, in xubintii aanay dhiman oo qofkii aanu dhiman waxa loogu talo galay goob waxaas oo qalab ah ay yaalaan oo labadii qof ee loo samaynaayay qaliinku aanay wakhti kala qaadan, sidaas awgeed qof jid iska maraaya in la lala cararo oo guri la geeyo oo kali lagala baxo oo uu suuqa galo, waa mid ka weyn maskaxda qof kasta oo wax garanaaya loona arkaayo inay tahay wax la buunbuuninaayo. 